Diari Oficial de la Generalitat Valenciana


Sumari del DOGV 5112, del 11-10-2005 (2005/9986)

RESOLUCIÓ de 21 d'abril de 2005, de la directora general del SERVEF per la qual s'autoritza una transferència de crèdit que consisteix en un ajust en les dotacions de les línies de subvenció del Capítol IV del Subprograma 322.59, "Administració i Coordinació General", per un import de 17.000 euros. Expedient de modificació: 31.010/2005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5112

Data del DOGV
:   11-10-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/9986


Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 21 d'abril de 2005, de la directora general del SERVEF per la qual s'autoritza una transferència de crèdit que consisteix en un ajust en les dotacions de les línies de subvenció del Capítol IV del Subprograma 322.59, "Administració i Coordinació General", per un import de 17.000 euros. Expedient de modificació: 31.010/2005. [2005/S9986]
  
El pressupost del SERVEF per a l'exercici 2005 consigna en el Capítol IV del Subprograma pressupostari 322.59, "Administració i Coordinació General", la línia de subvenció genèrica codificada T5633 amb la denominació "Patrocini de fòrums sobre l'ocupació", dotada amb 40.000,00 euros, que corresponen a l'aportació no condicionada de la Generalitat Valenciana.
  
Una vegada iniciat l'exercici es preveu insuficient la dotació actual de la citada línia per a atendre adequadament la demanda de subvencions esperades per a l'organització d'esdeveniments i d'activitats divulgatives relacionades amb l'àmbit competencial del SERVEF, objecte de l'Ordre de convocatòria corresponent i per a fer front a determinades obligacions adquirides com cal que han quedat pendents en el tancament del pressupost del SERVEF de l'exercici 2004, d'acord amb el que disposa el Decret 29/1991, de 18 de febrer, del Consell de la Generalitat Valenciana.
  
En el mateix subprograma i capítol pressupostari, en la línia de subvenció T3046, "Beques de formació", destinada a estudiants que hagen cursat cicles formatius de llicenciatura, s'hi veu un disponible després d'haver compromés les despeses previstes per a aquest exercici.
  
Es proposa incrementar l'aportació no condicionada de la Generalitat Valenciana de la línia T5633, "Patrocini de fòrums sobre l'ocupació", en 17.000 e. La totalitat del finançament de la modificació pressupostària proposta correspon a l'aportació no condicionada de la Generalitat Valenciana al SERVEF i a càrrec de la línia T3046, "Beques de formació".
  
Per tot això, vist l'informe favorable de data 20 d'abril del 2005, de la Intervenció Delegada en el SERVEF; tenint en compte el que disposa el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana (articles 32 i 33); la Llei 14/2004, de 29 de desembre, de Pressupostos de la Generalitat Valenciana per a l'exercici 2005 (articles 17 i 20); l'Ordre de 22 de març de 2005, de la Conselleria d'Economia, Hisenda i Ocupació, per la qual es regula el procediment de gestió del pressupost de la Generalitat Valenciana (article 15), i el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc
  
Autoritzar la següent transferència de crèdit entre línies de subvenció d'un mateix subprograma i capítol, finançada amb fons no condicionats de la Generalitat Valenciana d'acord amb el detall següent:
  
Aplicació pressupostària de despesa que disminueix: Import:
  
43.75.60.5980.12839.7 Línia T3046 -17.000,00 €
  
Aplicació pressupostària de despesa que augmenta: Import:
  
49.61.56.9609.89991.0 Línia T5633 +17.000,00 €
  
València, 21 d'abril de 2005.- La directora general del Servici Valencià d'Ocupació i Formació: Ana Encabo Balbín.
  
Annex de línies de subvenció exercici 2005
  
Transferències corrents
  
Codi Subprograma: Expedient:
  
322.59 Administració i coordinació general 31.010/2005
  
Codi: T5633 Denominació: patrocini de fòrums sobre l'ocupació
  
Import: 57.000,00 Beneficiaris: universitats, administracions públiques i entitats sense ànim de lucre
  
Regulació: Genèrica descripció i finalitat: Finançament de fòrums de trobada com ara: simposis, congressos, jornades, seminaris, etc., en els quals es posen en comú experiències, innovacions i projectes relacionats amb les polítiques sobre l'ocupació i la formació.
  
 AP. GV no condicionada: 57.000,00
  
 Fons finalistes (FSE):
  
 AP. condicionada GV:
  
 Fons finalistes (àrea ocupació):
  
Codi: T3046 Denominació: Beques de formació
  
Import: 191.000,00 Beneficiaris: estudiants que hagen cursat cicles formatius de llicenciatura
  
Regulació: descripció i finalitat: Teoria i pràctiques formatives que complementen els estudis en les modalitats convocades.
  
 AP. GV no condicionada: 191.000,00
  
 Fons finalistes (FSE):
  
 AP. condicionada GV:
  
 Fons finalistes (Àrea Ocupació):